Am rămas şi cu mai puţine paturi pentru pacienţii de Covid. Urmările incendiului de la Piatra Neamţ.
Potrivit statisticilor de săptămâna trecută, acum ar trebui să avem 3049 de paturi de terapie intensivă pentru toţi pacienţii din ţară. Cu 16 paturi mai puţine în urma incendiului tragic de la Piatra Neamţ. Avem 5 unităţi de terapie intensivă mobilă, două spitale modulare şi un modul ATI cu un total suplimentar de 169 de paturi.
Situaţia e şi mai gravă acum cu paturile ATI din ţară. În urma incendiului de la Piatra Neamţ am rămas cu mai puţine. Dacă săptămâna trecută, preşedintele declara 3065 de paturi de terapie intensivă pentru toţi pacienţii, nu doar Covid, acum avem cu 16 mai puţine. Spitalul mobil de la Leţcani s-a mobilizat în situaţie de urgenţă şi a preluat şase dintre persoanele afectate de incendiu care erau deja infectaţi cu Covid."Sunt locuri pentru şase pacienţi Covid-19 pozitivi, pacienţi de Terapie Intensivă. Vor fi duşi direct la spitalul mobil de la Leţcani, unde deschidem încă un salon de şase paturi Terapie Intensivă. Două locuri libere mai erau în urmă cu două ore. Vom putea să absorbim toţi pacienţii cu probleme de la Neamţ. În total vor fi disponibile 18 paturi. Încercăm să rezolvăm problemele de personal", a spus Carmen Dorobăţ.Terapia Intensivă de la spitalul mobil de la Leţcani, care pe perioada pandemiei este spital Covid-19 şi funcţionează ca secţie exterioară a Spitalului de Boli Infecţioase din Iaşi, are o capacitate totală de 100 de locuri"Upu Smurd Iaşi şi ISU Iaşi s-au mobilizat pentru trimiterea echipajelor de sprijin şi trasferul pacienţilor critici de la Piatra Neamţ către Iaşi. Au plecat două maşini de victime multiple şi două maşini de terapie intensive. Pregătim acum a treia maşină de terapie intensive şi încă un echipaj de terapie intensive care va veni de la Vaslui", a declarat Diana Cimpoesu, şef UPU Smurd.La Piatra Neamţ a ajuns şi Nelu Tătaru: "Rămâne să evalum situaţia ce a mai rămas şi refacerea secţiei de ATI. La Iaşi s-a pregătit încă din timpul tragediei un salon special de terapie intensivă pentru persoanle afectate cu personal dedicat. În acest moment eu merg la Iaşi să ma asigur că toţi pacienţii au condiţiile necesare", a spus Nelu Tătaru.